als_Latn dik_Latn sag_Latn
Të paktën 24 civilë kanë vdekur në qytetin sirian Hama, ku janë zhvilluar demonstratat më të dhunshme ndaj regjimit, pasi tanket kanë sulmuar këtë qytet në orët e para të mëngjesit.
Sipas mediave ndërkombëtare lajmin e bëjnë të ditur banorët e zonës dhe burime mjekësore.
Ndërkohë mësohet se uji dhe elektriciteti janë ndërprerë në Hama.
Që nga shpërthimi i protestave kundër regjimit të presidentit Bashar al-Assad, aktivistët thonë se janë vrarë mbi 1.800 persona, shumica nga ta cilët civilë.
Sulm vetëvrasës në Afghanistan, vriten 10 policë
10 punonjës policie janë vrarë ditën e sotme nga një sulm vetëvrasës. Ngjarja ka ndodhur në Lashkar Gah, në provincën e Helmandit në Afganistan. Në këtë sulm është vrarë edhe një fëmijë.
Autoritetet thonë se 12 persona janë lënduar nga sulmi, për të cilin përgjegjësinë e kanë marrë talibanët. Sulmi ndodhi në më pak se dy javë që kur NATO ua dorëzoi përgjegjësinë për sigurinë trupave afgane në Lashkar Gah. Kjo është zona më e paqëndrueshme nga 7 rajonet, në të cilat po kryhet transferi i përgjegjësive.
als_Latn als_Latn als_Latn als_Latn als_Latn als_Latn als_Latn